Emelia Arthur, omuwandiisi w’ebitabo

**Emelia Arthur** (yazaalibwa 1 Mukulukusabitungotungo 1966)  munnabyabufuzi mu Ghana era mukugu mu by'enkulaakulana.

Emelia Arthur muwi w’amagezi era yaliko omuwabuzi wa Pulezidenti wa Ghana okuva mu 2013 okutuuka mu 2017. Yayambako abaalondebwa Pulezidenti okukwataganya ebigendererwa bye, ebya manifesito saako n'ebigendererwa by'ebitongole eby'enjawulo. 

Mu kiseera kino ye Minisita w’ebyobuvubi n’obulunzi bw’ebyennyanja era nga ye mubaka wa Palamenti (MP) akiikirira e kitundu kya Shama . 

Munnakibiina kya National Democratic Congress (NDC), yaliko Minisita omubeezi ow’ebitundu by'Ebugwanjuba era nga yakulirako disitulikiti ye Shama.  Arthur ayagala nnyo enfuga ey'ekintabuli, okunyweza obwetengereze bw’ebitongole, n’okutumbula abavubuka. Kino kimusobozesezza okutumbula emisomo egikwata ku bukulembeze, enkola ezeekusa ku kikula kyabantu saako enkola ey'ekintabuli ku ddaala ly'ensi yonna. 

## Ebyafaayo n'obuyigirize bwe
Emelia Arthur yazaalibwa mu Shama mu bugwanjuba bwa Ghana  . Yasomerako mu Yale (2002)  era alina diguli eyookubiri mu by’okukakkalabya emirimu. Obuyigirize bwe ssaako n'obukugu bwe bwetoolorera mu kulabirira eby'obugagga obw'ensibo,okukasa nti teri muntu alekeddwa mabega saako enkulaakulana ey'olubeerera.  Arthur ng'akozesa obukulembeze bwe, yateeka eddoboozi ddene mu nkyukakyuka zokutereeza eby'obuvubi mu Ghana. 

## Ebyobufuzi
Emelia Arthur eby'obufuzi yabitandikira mu gavumenti ez'ebitundu era yali Ssentebe wa Disitulikiti y’e Shama . 

Mu Gatonnya wa 2025, Pulezidenti John Dramani Mahama yalonda Arthur nga Minisita w’ebyobuvubi n’obulunzi bw’ebyennyanja    . Oluvannyuma lw'okuyita mu kasengejja era naweebwa wofiisi, yatondawo enkola eyitibwa "Blue Economy Initiative" nga egendereramu okukuuma eby'obugagga ebisangibwa mu nnyanja saako n'ebifo ebikuuma amazzi amayonjo mu Ghana.

Yalondebwa Pulezidenti John Evans Atta Mills okuweereza nga Minisita omubeezi ow’ekitundu ky’amawanga g’obugwanjuba , okutuuka ekisanja ekyasooka lwe kyaggwaako mu Gatonnya wa 2013. Oluvannyuma , yaweereza ng’omukozi mu wofiisi ya Pulezidenti era ng'omuwabuzi wa Pulezidenti okuva mu 2013 okutuuka mu 2017, ng’essira aliteeka ku kukwataganya nkola za Gavumenti n’okussa mu nkola manifesito.

Mu kulonda kwa bonna okwa Ntenvu 2024, Emelia Arthur yavuganya ku kifo kya Shama ku tiketi ya National Democratic Congress  . Yawangula omubaka eyaliko n'ebitundu 57 ku bululu obwakubibwa okugenda mu Palamenti eyomwenda eya Fourth Republic. 

## Obulwanirizi n'enkola
Nga Minisita, Emelia Arthur essira alitadde ku bintu ebikulu ebiwerako mu kitongole ky’ebyennyanja ekya Ghana:

* EU "Yellow Card"  : Yeeyama okwanguya ennongoosereza okukola ku kweraliikirira kw'omukago gwa Bulaaya ku nvuba emenya amateeka. Muno mwalimu okwekenneenya  etteeka ly’ebyobuvubi (Act 625)  akakwata ku kunyweza envumbo n’okutumbula obwerufu.
* Okutumbula ebyobulunzi by'ebyennyanja: Arthur yassa essira ku kulunda ebyennyanja ng'engeri endala ey'okuyambako ku byennyanja ebyali bikendede  , n'atongoza enteekateeka nga "Tilapia ne Catfish Friday" okutumbula okulibwa kwabyo ku butaka era n'okuwagira abalunzi b'ebyennyanja abatandika  .
* Obuwangaazi: Awagidde enteekateka y'okukozesa ebyuma bi Kalimagezi eyitibwa "Electronic Monitoring System" okulondoola obutimba n'emmeeri ezivuba ssaako okuteekawo ebitundu ebikuumibwa mu nnyanja okulaba nga eby'ennyanja by'eyongerako.   .

## Ebijjulizo


## Emikutu emirala
https://henmpoano.org/minisita-emelia-arthur-atongozza-akakiiko-aka-okuwabula-empa enkonge-mpoano-ajaguza-okuyingiza-ba-ba-team-abakulu/